רפאל אוחנה

הרב רפאל אוחנה (1850, ה'תר"י – 30 באוגוסט 1902, כ"ז באב ה'תרס"ב) היה שד"ר מטבריה יליד מקנס שבמרוקו, ומחבר ספרים רבים.

ביוגרפיה 
נולד במקנס שבמרוקו לרב חיים ולמסעודה אוחנה. בשנת 1865 (ה'תרכ"ה) עלה לישראל יחד עם סבו הרב יהודה אוחנה והשתכנו בטבריה, שם זכה לכינוי רפאל המלאך.

בשנת 1881 (ה'תרמ"א) יצא כשד"ר לשליחות בבוכרה שבאוזבקיסטן מטעם כוללות טבריה. בשנת 1894 (ה'תרנ"ד) יצא בשליחות נוספת מטעם כוללות טבריה לסוריה, לעיראק ולהודו, ובשנת 1897 (ה'תרנ"ז) לערי צפון אפריקה.

נישא פעמיים. מאשתו הראשונה נולדו לו שלושה בנים. שניים מהם נפטרו בינקותם - כפי שכתב בהקדמה לספרו מראה הילדים - ומותם הוא למעשה זה שהביא אותו לחבר ספר זה, העוסק ברפואות. מאשתו השנייה נולדו לו שלושה ילדים בריאים.

הלך לעולמו ב-כ"ז באב ה' תרס"ב, 30 באוגוסט 1902, ונקבר במערת הצדיקים בצפת בסמוך לקבר האר"י.

חתנו היה הרב משה מאיר חי אליקים. נכדתו מרגלית  נישאה לרב רפאל עבו, דיין בבית הדין הרבני הגדול בירושלים.

חיבוריו 
 טובת מראה - שבחי העיר טבריה, ירושלים ה'תרנ"ז. יצא במהדורה חדשה עם הערות בהוצאת הספרייה הספרדית, תשפ"א.
 שיר חדש - ירושלים ה'תרמ"ט

 יסוד מערבי - מוסר ותיקון הברית
 מראה הילדים - סגולות ורפואות, ירושלים ה'תר"ס
 ראה מעשה - ירושלים ה'תרס"ב
 נזכר הלכה - ירושלים ה'תרס"ו
 פרשת רא"ה - על פרשיות השבוע
 אור המערכה - כתב יד הנמצא בידי אחד מצאצאיו (אבישי מזרחי )

לקריאה נוספת 
 
 ספרו טובת מראה, ירושלים ה'תרנ"ז (דף צה עמ' ב')
אברהם יערי, שלוחי ארץ ישראל, מוסד הרב קוק תשס"ב

קישורים חיצוניים 
 
 חכם רפאל אוחנה, באתר החכם היומי
 
 ספרו "מראה הילדים", באתר HebrewBooks
 ספרו "טובת מראה", באתר HebrewBooks

הערות שוליים 

שד"רים
עולים לארץ ישראל בשנים 1800–1881
יהודים הקבורים בבית הקברות בצפת
טבריה: אישים
מחברי ספרי מוסר ומחשבה
ארץ-ישראלים שנולדו ב-1850
ארץ-ישראלים שנפטרו ב-1902